pythainlp/thaigov-v2-corpus-22032023 huggingface dataset:
วันศุกร์ที่ 9 เมษายน 2564
กรมทางหลวงชนบทพร้อมเปิดใช้ถนนสายแยก ทล.7 - ท่าเรือแหลมฉบัง สนับสนุนเขตเศรษฐกิจพิเศษภาคตะวันออก (EEC)
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อำเภอศรีราชา จังหวัดชลบุรี แล้วเสร็จ
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อำเภอศรีราชา จังหวัดชลบุรี แล้วเสร็จ
นายปฐม เฉลยวาเรศ อธิบดีกรมทางหลวงชนบท เปิดเผยว่า ท่าเรือแหลมฉบัง อำเภอศรีราชา จังหวัดชลบุรี เป็นท่าเรือสินค้าหลักของประเทศ โดยปัจจุบันได้เปิดดำเนินการตามโครงการถึงระยะที่ 2 และอยู่ระหว่างดำเนินการขยายสู่โครงการระยะที่ 3 ซึ่งเส้นทางการขนส่งสินค้าทางถนนจะใช้ทางหลวงแผ่นดินหมายเลข 7 เป็นเส้นทางหลัก ส่งผลให้มีปริมาณการจราจรที่หนาแน่น ประกอบกับในอนาคตเมื่อเปิดใช้งานโครงการในระยะที่ 3 จะทำให้การจราจรติดขัดมากยิ่งขึ้น ทั้งนี้ เพื่อเชื่อมโยงโครงข่ายของจังหวัดชลบุรีให้สมบูรณ์ ลดระยะการขนส่งระหว่างนิคมอุตสาหกรรมในพื้นที่อำเภอปลวกแดงสู่ท่าเรือแหลมฉบัง แบ่งเบาการจราจรบนถนนสายหลัก สนับสนุนการขนส่งสินค้าทั้งในและต่างประเทศ และสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออกอย่างต่อเนื่อง
ทช. จึงได้พัฒนาโครงข่ายทางถนนเพื่อเชื่อมต่อทางหลวงแผ่นดินหมายเลข 7 บริเวณ กม. ที่ 107+200 ไปบรรจบกับท่าเรือแหลมฉบัง โดยได้ดำเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อำเภอศรีราชา จังหวัดชลบุรี ระยะทางรวม 10.570 กิโลเมตร มีจุดเริ่มต้นโครงการ กม. ที่ 8+500 บนถนนทางหลวงชนบทสาย ชบ.3009 ไปทางด้านทิศตะวันตก ข้ามถนนทางหลวงแผ่นดินหมายเลข 7 (กม. ที่ 107+200) ข้ามจุดตัดทางแยกบริเวณบ้านหนองคล้า ข้ามทางรถไฟสายตะวันออก และข้ามถนนทางหลวงแผ่นดินหมายเลข 3 (กม. ที่ 130+450) สิ้นสุดโครงการบริเวณท่าเรือแหลมฉบัง ซึ่งโครงการดังกล่าวแบ่งการก่อสร้างออกเป็น 4 ตอน ดังนี้
ตอนที่ 1 มีจุดเริ่มต้น กม. ที่ 16+300 ถึง กม.ที่ 19+070 ระยะทาง 2.770 กิโลเมตร
ตอนที่ 2 มีจุดเริ่มต้น กม. ที่ 14+100 ถึง กม.ที่ 16+300 ระยะทาง 2.200 กิโลเมตร
ตอนที่ 3 มีจุดเริ่มต้น กม. ที่ 11+400 ถึง กม.ที่ 14+100 ระยะทาง 2.700 กิโลเมตร
ตอนที่ 4 มีจุดเริ่มต้น กม. ที่ 8+500 ถึง กม.ที่ 11+400 ระยะทาง 2.900 กิโลเมตร
โดยได้ก่อสร้างเป็นถนนคอนกรีตเสริมเหล็ก ขนาด 6 - 8 ช่องจราจร มีเกาะกลางถนน ไหล่ทาง เครื่องหมายจราจร ไฟฟ้าแสงสว่าง และสิ่งอำนวยความปลอดภัย พร้อมก่อสร้างสะพานขนาดใหญ่ จำนวน 4 แห่ง ประกอบด้วย สะพานข้ามทางหลวงแผ่นดินหมายเลข 3 (ถนนสุขุมวิท) บริเวณ กม. ที่ 17+800 สะพานข้ามทางรถไฟ บริเวณ กม. ที่ 15+700 สะพานข้ามแยกหนองคล้า บริเวณ กม. ที่ 12+975 และสะพานข้ามทางหลวงแผ่นดินหมายเลข 7 (ถนนมอเตอร์เวย์) บริเวณ กม. ที่ 9+400 ปัจจุบันได้ดำเนินการก่อสร้างแล้วเสร็จสมบูรณ์ครบทั้ง 4 ตอน และได้เปิดให้ประชาชนได้ใช้สัญจรแล้ว ใช้งบประมาณในการก่อสร้างรวม 1,499.255 ล้านบาท
วันศุกร์ที่ 9 เมษายน 2564
สธ.จับมือเครือข่ายเตรียมเตียงรองรับผู้ป่วยโควิด พร้อมเปิดสายด่วน 1668 ช่วยผู้ติดเชื้อหาเตียง
กระทรวงสาธารณสุข จับมือโรงเรียนแพทย์ กรุงเทพมหานคร ตำรวจ-กลาโหม และโรงพยาบาลเอกชน  เตรียมเตียงรองรับผู้ป่วยโควิด 19 ประสานส่งต่อผู้ป่วยในเครือข่ายหรือข้ามเครือข่ายได้ เปิดสายด่วน 1668 ประสานช่วยผู้ติดเชื้อที่ยังหาเตียงรักษาไม่ได้ พร้อมจัดหา Hospitel
กระทรวงสาธารณสุข จับมือโรงเรียนแพทย์ กรุงเทพมหานคร ตำรวจ-กลาโหม และโรงพยาบาลเอกชน เตรียมเตียงรองรับผู้ป่วยโควิด 19 ประสานส่งต่อผู้ป่วยในเครือข่ายหรือข้ามเครือข่ายได้ เปิดสายด่วน 1668 ประสานช่วยผู้ติดเชื้อที่ยังหาเตียงรักษาไม่ได้ พร้อมจัดหา Hospitel รองรับเพิ่มอีก 1,000 เตียง และโรงพยาบาลสนาม (โรงพยาบาลธรรมศาสตร์เฉลิมพระเกียรติ) 450 เตียง ภายในสัปดาห์นี้
วันนี้ (9 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าวการบริหารจัดการเตียงรองรับผู้ติดเชื้อโควิด 19 ว่า การบริหารจัดการเตียงในกรุงเทพมหานครและปริมณฑล มีการดำเนินการร่วมกันภายใต้ 5 เครือข่าย ได้แก่ กรมการแพทย์ โรงเรียนแพทย์ กรุงเทพมหานคร ตำรวจ-กลาโหม และโรงพยาบาลเอกชน โดยจัดทำข้อมูลเตียงผ่านระบบคอมพิวเตอร์ร่วมกัน ที่ผ่านมาได้รับความร่วมมือจากโรงพยาบาลเอกชนในการรับผู้ติดเชื้อ ข้อมูล ณ วันที่ 8 เมษายน 2564 เครือข่ายโรงพยาบาลเอกชน มีจำนวนเตียงรองรับผู้ติดเชื้อโควิดอีกเกือบ 300 เตียง
“แนวคิดการบริหารจัดการเตียงรองรับผู้ป่วยโควิด รองนายกรัฐมนตรีและรัฐมนตรีว่าการกระทรวงสาธารณสุขให้นโยบายว่า ผู้ติดเชื้อโควิดทุกรายควรได้รับการรักษาในโรงพยาบาล และมีข้อตกลงกันในเครือข่ายว่า โรงพยาบาลที่ตรวจพบเชื้อโควิดต้องดำเนินการประสานในเครือข่าย เพื่อให้ผู้ป่วยทุกรายเข้ารับการรักษาในโรงพยาบาล ดังนั้น ขอความร่วมมือโรงพยาบาลเอกชน หากตรวจพบเชื้อแล้วไม่มีเตียงรองรับ สามารถประสานส่งต่อในเครือข่ายโรงพยาบาลเอกชน หรือส่งต่อข้ามเครือข่ายได้ ซึ่งเป็นหลักการที่ตกลงกันมา 1 ปีแล้ว”นายแพทย์สมศักดิ์กล่าว
ทั้งนี้ ในการจัดหาเตียงให้เพียงพอรองรับผู้ป่วย กรมการแพทย์และกรมสนับสนุนบริการสุขภาพได้ดำเนินการจัดหา Hospitel คือ ใช้ห้องพักโรงแรมทำเป็นโรงพยาบาล เพื่อดูแลผู้ป่วยที่ไม่มีอาการหรือมีอาการน้อยซึ่งขณะนี้จัดหาได้แล้ว 800 เตียง และจะหาเพิ่มเป็น 1,000 เตียง ภายใน 1-2 วันนี้ โรงพยาบาลธรรมศาสตร์เฉลิมพระเกียรติได้เตรียมเปิดโรงพยาบาลสนาม 450 เตียงในสัปดาห์นี้ เพื่อแก้ปัญหาไม่มีเตียง ทางสถาบันเพื่อการบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ รับผู้ป่วยได้ทันทีวันนี้ 40 เตียง นอกจากนี้ ยังได้เปิดบริการสายด่วนกรมการแพทย์ 1668 ช่วยเหลือผู้ติดเชื้อที่ยังไม่มีเตียงรักษา อย่างไรก็ตาม ขอให้ประชาชนประเมินความเสี่ยงของตนเองก่อนเข้ารับการตรวจหาเชื้อ ที่เว็บไซต์ของโรงพยาบาลราชวิถีหากพบว่ามีความเสี่ยงสูงให้เข้ารับการตรวจ ส่วนผู้ที่มีความเสี่ยงต่ำ ให้เฝ้าระวังสังเกตอาการตนเองหรือปรึกษาสายด่วนกรมควบคุมโรค 1422 เพื่อป้องกันความเสี่ยงจากความแออัดในการรอรับบริการ
********************************** 9 เมษายน 2564
วันศุกร์ที่ 9 เมษายน 2564
สถาบันการบินพลเรือนชี้แจง กรณีนักศึกษาตรวจพบเชื้อไวรัสโคโรนา 2019 (COVID-19) พร้อมจัดมาตรการเร่งด่วน และเฝ้าระวังการระบาดของโรคติดต่อเชื้อไวรัสโคโรนา 2019 (COVID-19)
สถาบันการบินพลเรือน (สบพ.) กระทรวงคมนาคม ได้รับแจ้งจากนักศึกษาจำนวน 2 ราย ว่าได้ตรวจพบการติดเชื้อไวรัสโคโรนา 2019 (COVID-19) ทั้งนี้ นักศึกษาทั้งสองรายไม่ได้เข้าร่วมกิจกรรมเรียนรู้เชิงปฏิบัติการ โครงการพัฒนาคุณธรรมจริยธรรมนักศึกษา ปีการศึกษา 2564
จากกรณีดังกล่าว ผู้ว่าการ สบพ. ได้ประชุมเป็นกรณีเร่งด่วน เมื่อวันที่ 8 เมษายน 2564 เพื่อสอบถามข้อมูล ประสานงานหน่วยงานภาครัฐ และสรุปผล ทั้งนี้ เพื่อให้การป้องกันการแพร่ระบาดของโรคติดเชื้อไวรัสโคโรนา 2019 (COVID-19) มีความชัดเจน สบพ. จึงออกมาตรการเร่งด่วนในการป้องกันการแพร่ระบาดดังนี้
1. ขอให้พนักงาน ลูกจ้าง นักศึกษา ผู้ประกอบการทุกคนที่ปฏิบัติงาน ณ สบพ. กรุงเทพฯ หยุดปฏิบัติงานในวันที่ 8 เมษายน 2564 ช่วงเวลาบ่าย และปิดทำการในวันที่ 9 เมษายน 2564 โดยรายละเอียดและข้อกำหนดขอให้พิจารณาตามประกาศที่สำนักงานทรัพยากรบุคคล สำหรับนักศึกษาที่มีเรียนในวันที่ 10, 11, 16, 17 และ 18 เมษายน 2564 สบพ. ได้จัดให้มีการเรียนการสอนออนไลน์ ทั้งนี้ หากมีข้อสงสัยสามารถติดต่อได้ที่กองวิชา โดยจะทำการเรียนการสอนเป็นปกติในวันที่ 19 เมษายน 2564 สำหรับพนักงาน ลูกจ้าง นักศึกษา ผู้ประกอบการทุกคนที่ปฏิบัติงาน ณ ศูนย์ฝึกการบิน สบพ. หัวหิน จังหวัดประจวบคีรีขันธ์ ขอให้พิจารณาตามประกาศที่ผู้อำนวยการศูนย์ฝึกการบิน หัวหิน แจ้ง
2. ให้แผนกอาคารและสถานที่ดำเนินการฉีดพ่นยาฆ่าเชื้อให้ทั่วพื้นที่ของ สบพ. กรุงเทพฯ ทันที สำหรับศูนย์ฝึกการบิน สบพ. หัวหิน จังหวัดประจวบคีรีขันธ์ ให้แผนกบริการดำเนินการฉีดพ่นยาฆ่าเชื้อให้ทั่วพื้นที่
3. ให้พนักงาน ลูกจ้าง หรือนักศึกษาที่สัมผัสใกล้ชิดผู้ติดเชื้อ และเป็นผู้มีความเสี่ยงสูงเข้าตรวจ คัดกรองเชื้อไวรัสโคโรนา 2019 (COVID-19) ทั้งนี้ หากผู้ใดสงสัยว่าตนเองอาจเป็นผู้สัมผัสใกล้ชิดผู้ติดเชื้อและเป็นผู้มีความเสี่ยงสูง ขอให้ดำเนินการติดต่อโรงพยาบาลใกล้เคียงหรือติดต่องานพยาบาล สบพ. เพื่อดำเนินการตามขั้นตอนของสาธารณสุขต่อไป
วันศุกร์ที่ 9 เมษายน 2564
สินเชื่อบ้าน New Home เพื่อผู้มีรายได้ปานกลาง
วันพฤหัสบดีที่ 8 เมษยน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้ประชาชนกลุ่มที่มีรายได้ปานกลางเข้าถึงโอกาสในการมีที่อยู่อาศัยเป็นของตนเองโดยไม่เป็นการแบกรับภาระหนี้สินมากจนเกินไป เพิ่มความมั่นคงในชีวิตของตนเองและครอบครัว โดยออก “สินเชื่อบ้าน New Home” วงเงินรวม 10,000 ล้านบาท ให้ประชาชนที่ต้องการซื้อบ้านหรือห้องชุด มือ 1 ในราคา 1.5 ล้านบาทขึ้นไป แต่ไม่ถึง 2.5 ล้านบาท ในอัตราดอกเบี้ยต่ำ เริ่มต้นผ่อนชำระเพียง 5,200 บาทต่อเดือน โดยตัดชำระทั้งเงินต้นและดอกเบี้ย ผ่อนได้นานสูงสุด 40 ปี ฟรีค่าธรรมเนียมการยื่นกู้ร้อยละ 0.1 ของวงเงินที่ทำนิติกรรม โดยสามารถยื่นคำขอกู้ได้ตั้งแต่วันนี้ – 30 มิ.ย.64 และทำนิติกรรมภายในวันที่ 30 ก.ค.64 ที่ธนาคารอาคารสงเคราะห์ทุกสาขาทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 9 เมษายน 2564
การท่าเรือแห่งประเทศไทย จัดประชุมรับฟังความคิดเห็นของประชาชน ครั้งที่ 1 โครงการปรับปรุงท่าเทียบเรืออเนกประสงค์ท่าเรือระนอง
เพื่อนำข้อเสนอที่ได้รับจากประชาชนไปกำหนดขอบเขตการศึกษาให้มีความครบถ้วน สมบูรณ์ ประกอบการดำเนินโครงการฯ ให้มีประสิทธิภาพ และสร้างการมีส่วนร่วมระหว่าง กทท. และภาคประชาชน
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย กล่าวว่า กทท. จัดประชุมรับฟังความคิดเห็นของประชาชนและผู้มีส่วนได้เสีย ครั้งที่ 1 ต่อร่างข้อเสนอรายละเอียด ขอบเขตการศึกษา และการประเมินทางเลือกของรายงานการเปลี่ยนแปลงรายละเอียดในรายงานการประเมินผลกระทบสิ่งแวดล้อม โครงการปรับปรุงท่าเทียบเรืออเนกประสงค์ระนอง (ท่าเรือระนอง) จังหวัดระนอง โดยมี พลเรือเอก โสภณ วัฒนมงคล ประธานกรรมการการท่าเรือแห่งประเทศไทย เป็นประธาน นายชนินทร์ แก่นหิรัญ กรรมการ กทท. ผู้บริหาร และพนักงาน กทท. ผู้แทนหน่วยงานภาครัฐและเอกชน ประชาชน และสื่อมวลชน เข้าร่วมประชุม เมื่อวันที่ 8 เมษายน 2564 ณ ห้องราชาวดี เฮอริเทจ แกรนด์ คอนเวนชั่น อำเภอเมืองระนอง จังหวัดระนอง
กทท. ได้ให้กลุ่มบริษัทที่ปรึกษา ประกอบด้วย บริษัท โชติจินดา คอนซัลแตนท์ จำกัด และบริษัท กรีนเนอร์ คอนซัลแทนท์ จำกัด ศึกษาและสำรวจออกแบบ (Detail Design) รวมทั้งศึกษาผลกระทบสิ่งแวดล้อมในการพัฒนาศักยภาพท่าเรือระนอง จัดทำรายงานการประเมินผลกระทบสิ่งแวดล้อม นำข้อเสนอต่าง ๆ ของภาคประชาชนไปประกอบการดำเนินโครงการฯ ให้มีประสิทธิภาพ สร้างการมีส่วนร่วมระหว่าง กทท. และภาคประชาชน เพื่อพัฒนาให้สามารถดำเนินการควบคู่กันการดำเนินกิจการ ยกระดับโครงสร้างพื้นฐาน และส่งเสริมนโยบายของภาครัฐในโครงการพัฒนาพื้นที่ระเบียงเศรษฐกิจภาคใต้อย่างยั่งยืน (Southern Economic Corridor : SEC) และเป็นประตูการค้าฝั่งตะวันตก (Western Gateway) การจัดประชุมฯ ดังกล่าว เป็นหนึ่งในขั้นตอนการศึกษาผลกระทบสิ่งแวดล้อม โดยมีหน่วยงานภาครัฐและเอกชน รวมทั้งประชาชนร่วมให้ความคิดเห็นและข้อเสนอแนะต่อการศึกษาโครงการฯ พร้อมทั้งข้อเสนอ/ห่วงกังวลในประเด็นด้านต่าง ๆ ซึ่ง กทท. จะนำผลที่ได้จากการรับฟังความคิดเห็นดังกล่าว ไปกำหนดขอบเขตการศึกษาเพื่อให้มีความครบถ้วน สมบูรณ์ และรอบด้าน รวมทั้งจัดทำรายงานการประเมินผลกระทบสิ่งแวดล้อม เพื่อเสนอหน่วยงานที่เกี่ยวข้องพิจารณาให้ความเห็นชอบประกอบการขออนุญาตดำเนินโครงการฯ ต่อไป
วันศุกร์ที่ 16 เมษายน 2564
นฤมล ชวนฝึกออนไลน์ ช่วง  work from home
รมช.แรงงาน ขานรับนโยบายรัฐบาล กำชับแรงงานช่วง work from home แนะฝึกออนไลน์กับกรมพัฒนาฝีมือแรงงาน ใช้วิกฤตให้เป็นโอกาสพัฒนาตนเองรับวิถีชีวิตใหม่ ลดเสี่ยงติดโควิด-19
วันที่ 16 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากการแพร่ระบาดของเชื้อไวรัสโควิด-19 รอบใหม่ มีการแพร่ระบาดเป็นวงกว้างอย่างรวดเร็ว รัฐบาลภายใต้การนำของพลเอกประยุทธ์ จันทร์โอชา นายกรัฐมนตรี มีความห่วงใยและได้มอบหมายให้หน่วยงานที่เกี่ยวข้อง เร่งกำหนดมาตรการจำกัดการแพร่ระบาดให้เร็วที่สุด ซึ่งมีการประชุม ศบค. ชุดใหญ่ในวันนี้ อย่างไรก็ตาม การแก้ปัญหาการแพร่ระบาดของไวรัสโควิด-19 ที่ผ่านมา ด้วยการเชิญชวนให้คนไทย หยุดอยู่บ้าน งดการเดินทาง การรวมกลุ่ม โดยในส่วนของหน่วยงานราชการและเอกชน กำหนดให้พนักงานและเจ้าหน้าที่ work from home จะเป็นอีกมาตรการหนึ่งที่ช่วยหยุดการแพร่กระจายของเชื้อไวรัสโควิด-19 ได้
ศาสตราจารย์ นฤมล กล่าวต่อไปว่า การฝึกอบรมที่กรมพัฒนาฝีมือแรงงาน กระทรวงแรงงาน ดำเนินการฝึกอย่างต่อเนื่องนั้น ได้มีมาตรการป้องกันอย่างเคร่งคัด ทั้งการคัดกรอง การสวมหน้ากากอนามัยตลอดเวลา และการใช้แอลกอฮอล์ล้างมือให้บ่อยครั้ง รวมถึงจำกัดจำนวนคนเข้าอบรม ไม่เกิน 20 คน นอกจากนี้ ยังจัดโปรแกรมการฝึกออนไลน์ ในรูปแบบ VDO Training ในช่วงที่แรงงานต้องหยุดอยู่บ้าน สามารถเข้าเรียนรู้ได้ด้วยตนเอง ได้ถึง 16 หลักสูตร โดยสามารถดูรายละเอียดและเข้าเรียนรู้ได้ที่ www.dsd.go.th เมนู ฝึกทักษะออนไลน์ (online Training) ปัจจุบัน ได้เพิ่มหลักสูตรที่ได้รับการสนับสนุนจาก บริษัท ไมโครซอฟท์ (ประเทศไทย) จำกัด ในกลุ่มของ Microsoft office สำหรับหลักสูตรเดิมที่มีอยู่แล้ว ประกอบด้วย การเรียนรู้ด้านช่าง ภาษาต่างประเทศ ทั้งภาษาญี่ปุ่น ภาษาเกาหลี และภาษาอังกฤษ นอกจากนี้ ยังมีหลักสูตรเกี่ยวกับอาชีพอิสระ เช่น การทำอาหาร การทำขนม และงานศิลปะประดิษฐ์ เป็นต้น ผู้สนในสามารถลงทะเบียนเข้าฝึกอบรมตามเว็บไซต์ที่แจ้ง หรือสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4
“ถ้าทุกคนช่วยกันและปฏิบัติตัวตามมาตรการต่างๆ ที่รัฐบาลได้กำหนด เชื่อมั่นว่าจะสามารถหยุดการแพร่ระบาดของไวรัสโควิด-19 ไปได้อย่างแน่นอน” รมช.แรงงาน กล่าวทิ้งท้าย
วันศุกร์ที่ 16 เมษายน 2564
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
“วราวุธ” ตรวจความสมบูรณ์ป่าในเมืองบ้านท่าเลน พร้อมเปิดเป็นแหล่งท่องเที่ยวเชิงอนุรักษ์ให้นักท่องเที่ยวได้สัมผัสกับความมหัศจรรย์ของป่าชายเลน จ.กระบี่
วันนี้​ (16 เมษายน​ 2564) เวลา 11.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) เป็นประธานเปิดโครงการป่าในเมืองแห่งที่ 2 ของ จ.กระบี่ ที่บ้านท่าเลน ต.เขาทอง อ.เมือง จ.กระบี่ พร้อมพายเรือคายัคสำรวจความสมบูรณ์ของผืนป่าชายเลน โดยมีนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ร่วมลงพื้นที่ และมีนายสมชาย หาญภักดีปฏิมา รองผู้ว่าราชการจังหวัดกระบี่ พร้อมหน่วยงานที่เกี่ยวข้อง ให้การต้อนรับ
นายวราวุธ กล่าวว่า ภาพรวมป่าชายเลนของประเทศไทย มีสภาพที่สมบูรณ์ขึ้นมากอย่างต่อเนื่อง ผลการสำรวจล่าสุดของ GISTDA เมื่อปี 2564 พบว่า มีผืนป่าชายเลนที่คงสภาพสมบูรณ์ เนื้อที่ประมาณ 1.73 ล้านไร่ เพิ่มขึ้นจาก ปี 2557 กว่า 2 แสนไร่ อย่างไรก็ตาม กระทรวงฯ ยังคงมีแผนเพิ่มพื้นที่ป่าชายเลนอย่างจริงจังและต่อเนื่อง สำหรับป่าชายเลนที่สมบูรณ์อยู่แล้ว ได้เน้นให้มีการใช้ประโยชน์อย่างยั่งยืน
และในวันนี้ ได้มาเป็นประธานเปิดโครงการป่าในเมือง ซึ่งเป็นป่าในเมืองแห่งที่ 2 ของ จ.กระบี่ ถือได้ว่าเป็น “มหัศจรรย์ป่าชายเลน ท่าเลน แคนยอนเมืองไทย” และจากการพายเรือคายัค สำรวจผืนป่าชายเลนโดยรอบ ทำให้ได้เห็นถึงความสมบูรณ์ของผืนป่าชายเลนแห่งนี้ ที่มีพื้นที่กว่า 3,700 ไร่ รู้สึกภูมิใจ และดีใจกับพี่น้องชาวกระบี่ ที่ช่วยกันดูแล อนุรักษ์ จนผืนป่าชายเลนมีความสวยงามและสมบูรณ์เช่นนี้ และคิดว่านักท่องเที่ยวจากทั่วโลก ก็อยากจะมาสัมผัสบรรยากาศแบบนี้เช่นกัน
ดังนั้น เพื่อเป็นการเตรียมความพร้อมในการรองรับนักท่องเที่ยวที่จะเข้ามาเยี่ยมชม จึงได้สั่งการให้กรมทรัพยากรทางทะเลและชายฝั่ง หามาตรการในการจัดการและแนวทางในการควบคุมการท่องเที่ยวให้คงความสวยงาม มีความสะอาด ไม่ให้ส่งผลกระทบต่อทรัพยากรป่าชายเลนโดยรวม ที่พี่น้องประชาชนจังหวัดกระบี่ ได้พยายามช่วยกันดูแลผืนป่ามาจนสมบูรณ์
“ป่าชายเลน 1 ไร่ เมื่อเทียบกับป่าทั่วไปในพื้นที่เท่ากัน จะมีคุณค่ามากกว่ามาก เพราะเป็นทั้งแหล่งอนุบาลสัตว์น้ำ เป็นแหล่งดูดซับคาร์บอนไดออกไซด์ และยังช่วยปกป้องเมื่อเกิดภัยธรรมชาติ และสิ่งที่สำคัญกว่าการเปิดโครงการในวันนี้ คือการดูแลบำรุงรักษาให้พื้นที่คงความสมบูรณ์”
สำหรับกิจกรรมการท่องเที่ยวเชิงอนุรักษ์ ที่จะมีขึ้นหลังจากเปิดพื้นที่นี้อย่างเป็นทางการ ได้แก่ การพายเรือคายัคบริเวณอ่าวท่าเลน ไปตามเส้นทางที่คดเคี้ยวประมาณ 7 กิโลเมตร ที่เต็มไปด้วยพันธุ์ไม้ป่าชายเลนที่หายาก สลับกับความสวยงามของธรรมชาติภูเขาหินปูนมากมายหลายสิบลูก รวมทั้งมีสัตว์ป่านานาพันธุ์ที่สามารถมองเห็นได้แบบใกล้ชิด ผืนป่าแห่งนี้อยู่ห่างจากตัวเมืองกระบี่เพียง 25 กิโลเมตร บางส่วนอยู่ในเขตป่าสงวนแห่งชาติป่าคลองกาโหรดและป่าคลองหิน และบางส่วนเป็นป่าชายเลนตามมติคณะรัฐมนตรี นอกจากนี้ ในอนาคตอาจเพิ่มกิจกรรมที่สร้างการเรียนรู้ให้กับนักท่องเที่ยวตามเส้นทางศึกษาธรรมชาติเพิ่มขึ้นด้วย
วันศุกร์ที่ 16 เมษายน 2564
'วราวุธ' ติดตามการสำรวจและประเมินเสถียรภาพ “เขาตาปู” สั่งเข้มแลนด์มาร์ค จ.พังงา ต้องอยู่เป็นเอกลักษณ์ของประเทศไทย
'วราวุธ' ติดตามการสำรวจและประเมินเสถียรภาพ “เขาตาปู” สั่งเข้มแลนด์มาร์ค จ.พังงา ต้องอยู่เป็นเอกลักษณ์ของประเทศไทย
'วราวุธ' ติดตามการสำรวจและประเมินเสถียรภาพ “เขาตาปู” สั่งเข้มแลนด์มาร์ค จ.พังงา ต้องอยู่เป็นเอกลักษณ์ของประเทศไทย
วันนี้ (16 เมษายน 2564) เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ลงพื้นที่ติดตามและรับฟังการดำเนินงานสำรวจทางธรณีวิทยา ธรณีเทคนิค และประเมินเสถียรภาพบริเวณพื้นที่เขาตาปู ในเขตอุทยานแห่งชาติอ่าวพังงา จ.พังงา เพื่อประเมินเสถียรภาพและความเสี่ยงต่อการพังทลายจากการถูกกัดเซาะของน้ำทะเล จากกรมทรัพยากรธรณี และกรมอุทยานแห่งชาติ สัตว์ป่า และพันธุ์พืช โดยมีนายจำเริญ ทิพญพงศ์ธาดา ผู้ว่าราชการจังหวัดพังงา และหน่วยงานในพื้นที่ ให้การต้อนรับ ณ ห้องประชุมอุทยานแห่งชาติอ่าวพังงา จ.พังงา
นายวราวุธ กล่าวว่า จากกรณีที่มีการพังทลายของแหล่งท่องเที่ยวทางธรณีหลายแห่งของประเทศไทยในช่วงที่ผ่านมา จึงมีความห่วงใยต่อความปลอดภัยของนักท่องเที่ยว และไม่อยากให้เกิดความเสียหายต่อโครงสร้างทางธรณีที่มีคุณค่าความสำคัญทางประวัติศาสตร์เช่นนี้อีก จึงได้มอบหมายให้กรมทรัพยากรธรณี ร่วมกับกรมอุทยานแห่งชาติ สัตว์ป่า และพันธุ์พืช ดำเนินการสำรวจอย่างเร่งด่วนเพื่อหาแนวทางอนุรักษ์ต่อไป
“การอนุรักษ์ ‘เขาตาปู’ ถือได้ว่าเป็นการสู้กับธรรมชาติ ซึ่งไม่ใช่เรื่องง่าย โดยเฉพาะในปัจจุบันที่การเปลี่ยนแปลงสภาพภูมิอากาศ กำลังส่งผลกระทบต่อสภาพทางธรณีวิทยา และอุทยานแห่งชาติหลายแห่ง จึงต้องมีการศึกษาอย่างจริงจัง เพื่ออนุรักษ์ให้ ‘เขาตาปู’ เป็นแลนด์มาร์คของ จ.พังงา และเป็นเอกลักษณ์ของประเทศไทยไปให้ได้ยาวนานที่สุด และการศึกษาในครั้งนี้ จะเป็นการยกระดับการดำเนินงานด้านธรณีวิทยาของประเทศไทยอีกด้วย นอกจากนี้ ยังได้สั่งการให้เร่งสำรวจแหล่งธรณีวิทยาที่สำคัญของประเทศไทย ที่มีความเสี่ยงต่อการพังทลายเช่นนี้ เพื่อวางแนวทางการป้องกันก่อนที่จะต้องสูญเสียแหล่งสำคัญทางประวัติศาสตร์เหล่านี้ไป”
‘เขาตาปู’ เป็นอัตลักษณ์ที่สวยงามและมีความโดดเด่นทางธรณีวิทยาแห่งหนึ่งของประเทศไทย มีรูปร่างคล้าย "ตาปู" นับเป็นแลนด์มาร์คที่สำคัญของ จ.พังงา และของประเทศไทย หลายคนรู้จักในนามเกาะเจมส์บอน ที่ดึงดูดนักท่องเที่ยวทั้งชาวไทยและชาวต่างชาติเข้ามาท่องเที่ยวเป็นจำนวนมากในแต่ละปี
ปัจจุบันโครงสร้างธรณีวิทยาของเขาตาปูแห่งนี้ อาจมีเสถียรภาพที่เสี่ยงต่อการพังทลายจากหินร่วง ที่ผ่านมาพบเหตุการณ์พังทลายปรากฏเป็นข่าวมาแล้วหลายครั้ง อาทิ บริเวณหมู่เกาะอ่างทอง จ.สุราษฎร์ธานี เกาะทะลุ จ.พังงา และปราสาทหินพันยอด จ.สตูล
โดยในการสำรวจ ‘เขาตาปู’ เพื่อประเมินความเสี่ยงต่อการพังทลาย ใช้วิธีการสำรวจธรณีเทคนิค - ธรณีวิศวกรรม (การวัดรอยแตก คำนวณอัตราการกัดเซาะ โดยเครื่อง 3D Scanner) การสำรวจธรณีฟิสิกส์ ธรณีวิทยาโครงสร้างพื้นผิวท้องทะเล โดยเครื่องวัดคลื่นไหวสะเทือน (marine seismic) หยั่งน้ำลึก (echo sounder) และการสำรวจด้านอุทกศาสตร์ เพื่อวัดทิศทางการไหลของกระแสน้ำและความสูงคลื่น เป็นต้น
สำหรับแนวทางการอนุรักษ์จากการประเมินในเบื้องต้น อาจเป็นการเสริมความแข็งแรง เพิ่มเสถียรภาพของฐานราก โดยไม่ให้เสียทัศนียภาพ การใช้หลักเทคนิควิศวกรรมฐานราก ลดความรุนแรงของคลื่นที่จะเข้าปะทะหรือส่งผลต่อฐานราก ทั้งนี้ การดำเนินการจะเป็นแบบบูรณาการร่วมกับหน่วยงานที่เกี่ยวข้องและประชาชนในพื้นที่ เพื่อเฝ้าระวังติดตามการเปลี่ยนแปลงต่าง ๆ ที่อาจเกิดขึ้นได้ในอนาคต
วันศุกร์ที่ 16 เมษายน 2564
สธ.ร่วมกองทัพบก แจงยืนยันการฉีดพ่นน้ำยาฆ่าเชื้อโควิด-19 บริเวณชายแดนไทย-เมียนมา ปฏิบัติตามมาตรการดูแลพื้นที่ชายแดนทั้งด้านความปลอดภัย และการควบคุมโรค
กระทรวงสาธารณสุขร่วมกองทัพบก ชี้แจงยืนยันการฉีดพ่นน้ำยาฆ่าเชื้อโควิด-19 บริเวณชายแดนไทย-เมียนมา ปฏิบัติตามมาตรการดูแลพื้นที่ชายแดนทั้งด้านความปลอดภัย และการควบคุมโรค
เมื่อวันที่14เมษายน2564นายแพทย์ณรงค์สายวงศ์รองปลัดกระทรวงสาธารณสุขและโฆษกกระทรวงสาธารณสุขชี้แจงกรณีที่มีการวิจารณ์ผ่านสังคมออนไลน์ถึงความคุ้มค่าและประสิทธิภาพในการฉีดพ่นน้ำยาฆ่าเชื้อโควิด-19บริเวณชายแดนไทย-เมียนมา(จ.แม่ฮ่องสอน) ที่นำสารเคมียาฆ่าเชื้อมาฉีดพ่นตามถนนและพื้นที่สาธารณะว่าการทำความสะอาดสถานที่ที่พบผู้ติดเชื้อนั้นไม่จำเป็นต้องพ่นยาฆ่าเชื้อในอากาศเนื่องจากเชื้อไม่ได้อยู่ในอากาศนานแต่จะตกอยู่ตามพื้นผิวต่างๆการพ่นน้ำยาฆ่าเชื้อแบบละอองฝอยในอากาศในทุกห้องเป็นสิ่งที่เกินความจำเป็นและหากทำไม่ถูกวิธีหรือไม่มีการป้องกันที่ดีอาจก่อให้เกิดความเสี่ยงที่จะติดเชื้อได้
ขณะที่กระทรวงกลาโหมกองทัพบกชี้แจงว่าต้นเดือนเม.ย.มีผู้หนีภัยความไม่สงบชาวเมียนมาจำนวนมากเข้ามาพักชั่วคราวในพื้นที่ปลอดภัยแนวชายแดนและได้เดินทางกลับประเทศหลังเหตุการณ์คลี่คลายดังนั้นกองกำลังชายแดนจึงปฏิบัติตามมาตรการดูแลพื้นที่ชายแดนทั้งด้านความปลอดภัยและการควบคุมโรคเพื่อให้พื้นที่นั้นกลับสู่สภาพปกติพร้อมทั้งได้ทำความสะอาดและฉีดพ่นน้ำยาฆ่าเชื้อโรคป้องกันโรคติดต่อที่อาจแฝงมากับผู้หนีภัยฯตามมาตรการด้านสาธารณสุขทั้งนี้การฉีดพ่นฆ่าเชื้อหน่วยทหารได้บริหารจัดการอุปกรณ์และกำลังพลที่มีอยู่แล้วโดยขอสนับสนุนน้ำยาฆ่าเชื้อโรคจากหน่วยงานสาธารณสุขเพื่อดูแลประชาชนและสร้างความเชื่อมั่นให้กับประชาชนท้องถิ่นในการกลับเข้าทำกิจกรรมต่างๆตามวิถีเดิมเช่นปลูกพืชล้มลุกหรือหาอาหารเป็นต้น
_______________
วันศุกร์ที่ 16 เมษายน 2564
สธ.ตั้งทีมทำงานเร่งนำผู้ติดโควิด 19 กทม.ทุกรายเข้าสู่การรักษา
รองนายกรัฐมนตรีและรัฐมนตรีว่าการกระทรวงสาธารณสุข สั่งตั้งทีมทำงานเร่งนำผู้ติดเชื้อโควิด 19 ในกทม.ทุกรายเข้าสู่การรักษา ให้โรงพยาบาลทุกเครือข่ายจัดหา Hospitel และเตียงไอซียูมากขึ้น เตรียมจัดทำคู่มือการดูแลผู้ติดเชื้อกักตัวที่บ้านในอนาคต สำหรับผู้ที
รองนายกรัฐมนตรีและรัฐมนตรีว่าการกระทรวงสาธารณสุข สั่งตั้งทีมทำงานเร่งนำผู้ติดเชื้อโควิด 19ในกทม.ทุกรายเข้าสู่การรักษา ให้โรงพยาบาลทุกเครือข่ายจัดหา Hospitel และเตียงไอซียูมากขึ้น เตรียมจัดทำคู่มือการดูแลผู้ติดเชื้อกักตัวที่บ้านในอนาคต สำหรับผู้ที่พักอาศัยคนเดียวที่ไม่มีโอกาสแพร่เชื้อต่อ
วันนี้ (16 เมษายน 2564) ที่กรมการแพทย์ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขนายแพทย์เกียรติภูมิ วงศ์รจิต ปลัดกระทรวงสาธารณสุขนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และนายแพทย์โอภาส การย์กวินพงศ์ อธิบดีกรมควบคุมโรค ประชุมเตรียมความพร้อมด้านการรักษาพยาบาลและการป้องกันการติดเชื้อในโรงพยาบาลในเขตกรุงเทพมหานคร ร่วมกับโรงพยาบาลในกรุงเทพมหานครทุกเครือข่าย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า นโยบายการดูแลผู้ป่วยโควิด 19 จะนำเข้าสู่การรักษาในโรงพยาบาลทั้งหมด ซึ่งขณะนี้มีการเปิดHospitel และโรงพยาบาลสนามทำให้มีเตียงในการรองรับมากขึ้น แต่ยังมีผู้ติดเชื้อในเขตกรุงเทพมหานครบางส่วนที่ยังอยู่ระหว่างรอเตียงจึงมอบหมายให้รัฐมนตรีช่วยว่าการกระทรวงสาธารณสุข จัดตั้งทีมคณะทำงานหารือการนำผู้ติดเชื้อเข้าสู่การรักษาโดยเฉพาะ โดยให้สถาบันการแพทย์ฉุกเฉินแห่งชาติ (สพฉ.) เข้ามาร่วมประสานกับทางศูนย์เอราวัณ กรุงเทพมหานคร ในการช่วยกันนำส่งผู้ติดเชื้อเข้าสู่การรักษาให้รวดเร็วคล่องตัวมากขึ้น โดยสายด่วนทั้ง 1330 1668 และ 1669 จะมีการติดตามผู้ติดเชื้อทุกรายให้เข้าสู่การรักษาทั้งหมดโดยเร็ว
นอกจากนี้ ขอให้โรงพยาบาลทุกเครือข่ายเร่งรัดการจัดทำHospitel เพื่อให้มีเตียงรองรับมากขึ้น รวมถึงการจัดหาเตียงไอซียูให้มากขึ้น เพื่อรองรับผู้ติดเชื้อโควิดที่อาจมีอาการเพิ่มมากขึ้นในช่วง 1-2 สัปดาห์นี้ โดยเฉพาะการรับส่งต่อจากโรงพยาบาลสนามและ Hospitel ที่มีอาการ รวมถึงมอบให้กรมการแพทย์เตรียมจัดทำคู่มือแนวทางการดูแลผู้ติดเชื้อที่จำเป็นต้องกักตัวที่บ้านหากอนาคตมีผู้ติดเชื้อจำนวนมาก โดยเฉพาะผู้ที่อาศัยในบ้านหรือห้องพักคนเดียว ไม่มีโอกาสแพร่เชื้อสู่ผู้อื่นในครอบครัว เนื่องจากจะต้องมีการติดตามอาการทุกวัน เพราะอาการสามารถเปลี่ยนแปลงได้ตลอด ซึ่งในวัยหนุ่มสาวพบว่ามีปอดบวมทั้งที่ไม่มีอาการ เพื่อให้ดูแลผู้ติดเชื้อได้อย่างปลอดภัย
“ขอให้ประชาชนอย่าช้อปปิ้งตรวจแล็บหาเชื้อโควิด 19 รวมถึงการโทรประสานหาเตียงซ้ำซ้อน ทั้งโทรเองหรือเพื่อนโทร เนื่องจากจะทำให้มีตัวเลขซ้ำซ้อนและต้องใช้เวลาในการจัดการตัวเลขและรายชื่อให้ตรงกัน” นายอนุทินกล่าว
*********************************16 เมษายน 2564
************************
วันศุกร์ที่ 16 เมษายน 2564
ก.แรงงาน เตรียมตำแหน่งงานว่าง 2 แสนอัตรา รองรับคนว่างงานทั่วประเทศ
รมว.แรงงาน สั่งรวบรวมตำแหน่งงานทั่วประเทศ ช่วยกลุ่มเปราะบางและคนตกงานจากสถานการณ์โควิด-19 ระลอกใหม่ ล่าสุดพร้อมเสิร์ฟงานแล้ว 225,207 อัตรา
พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ผู้กำกับดูแลกระทรวงแรงงาน ได้เน้นย้ำกระทรวงแรงงานให้ความสำคัญและดูแลกลุ่มเปราะบาง ผู้ได้รับผลกระทบจากโควิด -19 อย่างเร่งด่วน เพื่อสร้างงาน สร้างอาชีพ สร้างรายได้ อย่างเท่าเทียม นำไปสู่การขับเคลื่อนเศรษฐกิจของประเทศให้กลับมาฟื้นตัวโดยเร็ว โดยมอบหมายนายสุชาติ ชมกลิ่น รัฐมนตรีว่าการกระทรวงแรงงาน ติดตามสถานการณ์การจ้างงานอย่างเร่งด่วน ซึ่งนายสุชาติ เปิดเผยว่า รู้สึกห่วงใยผู้ได้รับผลกระทบจากการเลิกจ้าง การชะลอการจ้างงาน ตลอดจนมาตรการลาพักโดยไม่จ่ายเงินเดือน ล่าสุดได้สั่งการกรมการจัดหางานลงพื้นที่พบปะนายจ้าง/สถานประกอบการที่ยังมีกำลังการจ้างงาน เพื่อรวบรวมตำแหน่งงานว่าง เตรียมพร้อมช่วยเหลือผู้ที่ว่างงานและประสงค์หางานทำจากทั่วประเทศ พร้อมการแนะแนวอาชีพ แนวทางการประกอบอาชีพอิสระ และการฝึกอาชีพอิสระ ที่เน้นการเพิ่มทักษะที่หลากหลาย ให้สามารถปรับตัวเพื่อประกอบอาชีพอื่นๆได้
“ขณะนี้มีนายจ้าง/สถานประกอบการที่มีความต้องการจ้างงานเป็นจำนวนมาก ซึ่งมีตำแหน่งงานว่างทั้งสิ้น จำนวน 225,207 อัตรา โดยตำแหน่งงานว่าง 10 อันดับแรกที่นายจ้าง/สถานประกอบการต้องการมากที่สุด ได้แก่ 1.แรงงานด้านการผลิต 2.แรงงานในด้านการผลิตต่าง ๆ, แรงงานทั่วไป 3.แรงงานด้านการประกอบอื่น ๆ 4.ตัวแทนนายหน้าขายบริการธุรกิจอื่นๆ 5. พนักงานขาย และผู้นำเสนอสินค้าอื่นๆ 6.พนักงานบริการลูกค้า 7. พนักงานจัดส่งสินค้าอื่น ๆ 8.ผู้ตรวจสอบคุณภาพผลิตภัณฑ์สินค้า (เส้นใย , เสื้อผ้าและผลิตภัณฑ์อื่น ๆ) 9. ตัวแทนขายผลิตภัณฑ์ 10. เจ้าหน้าที่คลังสินค้าอื่น ๆ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ผู้ว่างงานที่ประสงค์จะหางานทำ สามารถเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือ ไทยมีงานทำ.com เพื่อหลีกเลี่ยงการเดินทางไปติดต่อที่สำนักงาน ลดการรวมตัวกันของคนจำนวนมาก และป้องกันการแพร่ระบาดของโรค COVID-19 แต่ในกรณีที่ไม่สามารถใช้บริการแบบออนไลน์ได้ สามารถติดต่อขอรับบริการ ณ ศูนย์บริการจัดหางานเพื่อคนไทย (Smart Job Center) สำนักงานจัดหางานกรุงเทพมหานครพื้นที่ 1-10 และสำนักงานจัดหางานจังหวัดทุกจังหวัด
วันอังคารที่ 27 เมษายน 2564
ผลงานวิจัยและพัฒนาผลิตภัณฑ์ ในแก้ไขปัญหาการแพร่ระบาดของเชื้อไวรัสโควิด-19
19 มกราคม 2564
คณะผู้บริหารกระทรวงการอุดมศึกษา วิทยาศาสตร์ วิจัยและนวัตกรรมนำแพทย์ และทีมนักวิจัยและพัฒนา เสนอผลงานวิจัยและพัฒนาผลิตภัณฑ์ ในแก้ไขปัญหาการแพร่ระบาดของเชื้อไวรัสโควิด-19 ประกอบด้วย เครื่องตรวจวินิจฉัย “ลักษณะทางพันธุกรรมและการกลายพันธุ์ของเชื้อไวรัสโคโรนา สายพันธุ์ใหม่ 2019 ในประเทศไทย” “ปัญญาประดิษฐ์ในการประเมินการใส่หน้ากากอนามัยของประชาชน” รวมทั้งผลงานที่ได้รับรางวัลการวิจัยแห่งชาติ : รางวัลผลงานประดิษฐ์คิดค้น ประจำปีงบประมาณ 2564 ได้แก่ “เครื่องผลิตละอองไฮโดรเจนเปอร์ออกไซด์สำหรับฆ่าเชื้อ” จากคณะวิทยาศาสตร์ จุฬาลงกรณ์มหาวิทยาลัย และ “ระบบบริการตู้อบฆ่าเชื้อไวรัสแบบไฮบริดควบคุมผ่านอินเตอร์เนตของสรรพสิ่งสำหรับการให้บริการบริเวณสถานที่สาธารณะ” จากคณะเทคโนโลยีอุตสาหกรรม สถาบันเทคโนโลยีจิตรลดา โดยนายกรัฐมนตรีกล่าวขอบคุณทีมแพทย์และคณะวิจัยและพัฒนา รัฐบาลพร้อมผลักดันการคิดค้นนวัตกรรมที่เป็นประโยชน์ สามารถนำไปสู่กระบวนแก้ปัญหาการแพร่ระบาดของไวรัส ทั้งการวิเคราะห์แหล่งที่มาทำให้สามารถระบุสายพันธุ์ไวรัส ช่วยในการควบคุมให้มีประสิทธิมากขึ้น ที่ผ่านมารัฐบาลได้ทำงานอย่างเต็มที่เพื่อแก้ไขปัญหาการแพร่ระบาดของเชื้อไวรัสโควิด-19 ทั้งการแก้ไขปัญหาแรงงานผิดกฎหมาย การจัดทำมาตรการตรวจสอบคัดกรองที่เข้มข้น ซึ่งไทยมีพื้นที่ชายแดนติดกับประเทศเพื่อนบ้านโดยรอบ จึงต้องไม่ประมาทและควบคุมโรคตั้งแต่ต้นทาง รวมทั้งอยากเห็นการต่อยอดงานวิจัยเพื่อให้เกิดประโยชน์เชิงพาณิชย์ อาทิ การนำระบบบริการตู้อบฆ่าเชื้อไวรัสใช้ในสถานศึกษา โรงพยาบาล การพัฒนาเครื่องปรับอากาศให้สามารถพ่นละอองไฮโดรเจนเปอร์ออกไซด์สำหรับฆ่าเชื้อได้
วันอังคารที่ 27 เมษายน 2564
รมช.มนัญญา ส่งมอบผลิตภัณฑ์นมไทย-เดนมาร์ค ให้โรงพยาบาลสนามศูนย์พัฒนาเด็กเล็กจังหวัดเชียงใหม่
รมช.มนัญญา ส่งมอบผลิตภัณฑ์นมไทย-เดนมาร์ค ให้โรงพยาบาลสนามศูนย์พัฒนาเด็กเล็กจังหวัดเชียงใหม่ เพื่อส่งมอบกำลังใจให้ผู้ป่วย บุคลากรทางการแพทย์ และเจ้าหน้าที่ ในช่วงสถานการณ์การแพร่ระบาดของโควิด-19 ระลอก 3
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ มอบหมายให้ องค์การส่งเสริมกิจการโคนมแห่งประเทศไทย (อ.ส.ค.) ส่งมอบผลิตภัณฑ์นมไทย-เดนมาร์ค อาทิ นมยูเอชที โยเกิร์ต ให้กับโรงพยาบาลสนามศูนย์พัฒนาเด็กเล็กเทศบาลตำบลแม่คือ อำเภอดอยสะเก็ด จังหวัดเชียงใหม่ โดยโรงพยาบาลสนามดังกล่าว ได้มีกลุ่มผู้ป่วยเด็กเล็ก 'คลัสเตอร์ศูนย์เด็กเล็ก' จังหวัดเชียงใหม่ มีเด็กติดโควิด 16 ราย อายุน้อยสุด 2 ขวบ รักษาตัวอยู่ในโรงพยาบาลสนามแห่งนี้ เพื่อเป็นส่วนหนึ่งในการส่งมอบกำลังใจให้แก่ผู้ป่วย รวมถึงคุณครู บุคลากรทางการแพทย์ และเจ้าหน้าที่ ในช่วงสถานการณ์การแพร่ระบาดของโรคติดเชื้อไวรัสโควิด-19 ระลอก 3 ซึ่งการส่งมอบผลิตภัณฑ์นมไทย-เดนมาร์ค ครั้งนี้ ได้ปฏิบัติตามมาตรการป้องกันการแพร่ระบาดของเชื้อโควิด 19 อย่างเคร่งครัด
วันอังคารที่ 27 เมษายน 2564
นายกฯ เผยครม. ขยายเวลายกเว้นอากรศุลกากรสำหรับของนำเข้าใช้รักษา ป้องกันโรคโควิด-19 ถึง มี.ค. 65 พร้อมให้สิทธิประโยชน์ค่ารักษาครอบคลุมค่าใช้จ่ายการฉีดวัคซีนแล้วเกิดอาการข้างเคียง
นายกฯ เผยครม. อนุมัติขยายเวลายกเว้นอากรศุลกากรสำหรับของนำเข้าใช้รักษา ป้องกันโรคโควิด-19 ถึงมี.ค. 65  พร้อมขยายสิทธิประโยชน์ค่ารักษาไวรัสโควิด-19 ครอบคลุมค่าใช้จ่ายจากการฉีดวัคซีนแล้วเกิดอาการข้างเคียง
วันนี้ (27 เมษายน 2564) เวลา 12.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงความเข้มแข็งทางพื้นฐานของเศรษฐกิจไทย ที่ตอนนี้อาจมีผลกระทบด้านเศรษฐกิจรายครัวเรือนบ้าง แต่ภาพรวมเศรษฐกิจยังมีการขยายตัว จากการรายงานในที่ประชุมคณะรัฐมนตรีวันนี้พบว่าเศรษฐกิจขยายตัวสูงสุดในรอบหลายเดือนในด้านอุตสาหกรรม พาณิชย์ และอื่น ๆ มีแนวโน้มกำลังซื้อจากต่างประเทศเพิ่มมากขึ้น แม้ว่าจะมีวิกฤตการณ์การแพร่ระบาดของโควิด-19 แต่ประเทศไทยสามารถส่งออกสินค้าได้เพิ่มมากขึ้น โดยเฉพาะอาหาร พืช ผล ทางการเกษตร ที่หลายประเทศทั่วโลกได้รับผลกระทบ โดยประเทศไทยจะต้องรักษาคุณภาพอาหารอย่างเต็มที่ และดำเนินการตามนโยบายรัฐบาลเพื่อติดต่อกับประเทศต่าง ๆ ทั้งในทวิภาคีและพหุภาคี
วันนี้ที่ประชุมคณะรัฐมนตรีได้เห็นชอบมาตรการการแพร่ระบาดของโควิด-19 เพิ่มเติม รวมถึงมีการหารือมาตรการทางเศรษฐกิจเพื่อช่วยเหลือผู้ประกอบการที่ได้รับผลกระทบ ซึ่งจะต้องพิจารณาอย่างรอบคอบจากงบประมาณที่มีอยู่และกลุ่มเป้าหมายที่ได้รับผลกระทบ ทั้งนี้ คณะรัฐมนตรีมีมติอนุมัติร่างประกาศขยายเวลาการยกเว้นอากรศุลกากรสำหรับของที่นำเข้ามาใช้ในการรักษา วินิจฉัย หรือป้องกันโรคติดเชื้อไวรัสโควิด-19 จนถึงเดือนมีนาคม ปี 2565 และอนุมัติงบประมาณให้ประชาชนได้รับสิทธิประโยชน์ค่ารักษาพยาบาลเกี่ยวกับการติดเชื้อโควิด-19 ค่าใช้จ่ายให้ครอบคลุมค่าใช้จ่ายที่เกี่ยวข้อง เช่น การฉีดวัคซีนแล้วเกิดอาการข้างเคียง ค่ายานพาหนะในการนำส่งผู้ป่วย เป็นต้น
โอกาสนี้ นายกรัฐมนตรียังชี้แจงกรณีการมอบหมายให้รัฐมนตรีรับผิดชอบตามแนวคิดการขับเคลื่อนไทยไปด้วยกันระดับพื้นที่จังหวัดซึ่งยังไม่มีการเปลี่ยนแปลงคำสั่งดังกล่าว โดยมอบหมายแนวทางเพื่อให้สามารถทำงานอย่างมีประสิทธิภาพและประสิทธิผลในพื้นที่ต่าง ๆ พร้อมยืนยันว่านายกรัฐมนตรีดูแลทุกพื้นที่ทั้งของพรรคร่วมรัฐบาลและพรรคฝ่ายค้าน ซึ่งเป็นการทำงานลักษณะ Top-Down โดยเห็นชอบแผนงานจัดทำโครงการและอนุมัติงบประมาณโดยคณะรัฐมนตรี อาทิ โครงสร้างพื้นฐานขนาดใหญ่ และการทำงานลักษณะ Bottom-Up โดยผู้ว่าราชการจังหวัดเป็นผู้พิจารณาแผนงานโครงการในพื้นที่ ดังนั้น รัฐมนตรีผู้รับผิดชอบในพื้นที่ที่ได้รับมอบหมายจะต้องติดตามแผนงานโครงการที่ได้รับการอนุมัติแล้ว และนำข้อเสนอแนะเข้าสู่ที่ประชุมคณะรัฐมนตรีเพื่อจัดสรรโครงการเพิ่มเติม ยืนยันไม่ใช่การทำตามคะแนนเสียงการเมืองและยึดความเดือดร้อนของประชาชนเป็นหลัก
....................
กลุ่มประชาสัมพันธ์และเผยแพร่ สำนักโฆษก
วันอังคารที่ 27 เมษายน 2564
“จุรินทร์” สั่งกรมการค้าต่างประเทศเร่งเจรจาแก้ปัญหาเมียนมาห้ามนำเข้าเครื่องดื่มทางบกจากไทย
วันที่ 27 เมษายน 2564  เวลา 10.45 น. ที่กระทรวงพาณิชย์  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้สัมภาษณ์ถึงประเด็นแผนรับมือพม่างดการนำเข้าสินค้าเครื่องดื่มชั่วคราว ว่า ได้รับรายงานจากทูตพาณิชย์ประจำเมียนมา
ว่าในวันที่ 1 พฤษภาคม 2564 อาจจะมีคำสั่งเรื่องสินค้าที่เกี่ยวข้องกับเครื่องดื่ม ที่เมียนมาอาจระงับไม่ให้นำเข้าผ่านด่านทางบก แต่ให้นำเข้าผ่านด่านทางเรืออย่างเดียว ซึ่งในเรื่องนี้ตนได้มอบหมายให้กรมส่งเสริมการค้าระหว่างประเทศ และกรมการค้าต่างประเทศ เร่งดำเนินการเจรจากับเมียนมา โดยช่วงบ่ายวันนี้จะมีการนัดหารือกับอธิบดีกรมการค้าระหว่างประเทศของเมียนมา เพื่อถามถึงสาเหตุและหนทางในการร่วมมือกันแก้ไขปัญหา
โดยสินค้าที่เกี่ยวข้องกับเครื่องดื่มนั้น ประเทศไทยส่งออกไปยังเมียนมาปีละประมาณ 10,000 ล้านบาท เมื่อมีการหารือกันแล้วจะแจ้งข้อเท็จจริงรวมทั้งความคืบหน้าในการหาทางออกร่วมกันต่อไป เพราะที่ผ่านมาทุกอย่างก็ดำเนินการไปได้ด้วยดี ตัวเลขการค้าชายแดนไทยกับเมียนมายังเดินหน้าต่อไปได้ เรื่องนี้เป็นกรณีเฉพาะสินค้าที่เกี่ยวข้องกับเครื่องดื่ม เช่น เครื่องดื่มบำรุงกำลัง น้ำอัดลม น้ำผลไม้ และนมเปรี้ยว เป็นต้น
โดยจะกระทบทำให้เราต้องไปส่งทางเรือทำให้มีต้นทุนการขนส่งมากขึ้นแทนที่จะส่งไปทางบก ซึ่งที่ผ่านมาเราส่งผ่านด่านใหญ่ 3 ด่าน คือ 1.แม่สอด 2.แม่สาย 3.ที่ระนอง
“บ่ายวันนี้จะมีการหารือกันระหว่างฝ่ายไทยกับเมียนมา และจะแจ้งความคืบหน้าให้ทราบอีกครั้งครับ” รัฐมนตรีว่าการกระทรวงพาณิชย์กล่าว
วันอังคารที่ 27 เมษายน 2564
เตรียมเปิด “ศูนย์แรกรับและส่งต่อ” ผู้ป่วยโควิด
...
ชัดเจนขึ้นอีกระดับหลังจากที่นายอนุทิน ชาญวีรกุล รองนายกรัฐมนตรีและ รมว.สธ. เตรียมเปิด “ศูนย์แรกรับและส่งต่อ” เป็นแห่งแรก เพื่อนำผู้ติดเชื้อโควิด-19 ที่อยู่ระหว่างรอเตียงเข้ามาดูแลด้วยทีมแพทย์ พยาบาล
.
สถานที่คือ สนามกีฬาอินดอร์สเตเดียมหัวหมาก ช่วยสนับสนุนและแบ่งเบาภาระของ กทม. ในการรับส่งและจัดหาเตียงผู้ป่วย โดยจะมีทีมแพทย์ พยาบาล ยาและเวชภัณฑ์ อุปกรณ์การแพทย์ เข้ามาดูแลผู้ป่วยในลักษณะหอผู้ป่วยโควิดรวม
.
นอกจากนี้ ศูนย์แห่งนี้จะทำหน้าที่ส่งผู้ติดเชื้อไปโรงพยาบาลในสังกัดที่อยู่ในพื้นที่เขตปริมณฑล หากเตียงใน กทม.เต็ม และในอนาคตอาจปรับเป็น “ศูนย์ฉีดวัคซีนโควิด-19” อีกด้วย
Cr : ศูนย์ข้อมูล COVID-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 27 เมษายน 2564
โครงการค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขหมู่บ้าน (อสม.)
ในการเฝ้าระวัง ป้องกัน และควบคุมโรคติดต่อเชื้อไวรัสโคโรน่า 2019 ในชุมชน ของกรมสนับสนุนบริการสุขภาพ กระทรวงสาธารณสุข
ครม. อนุมัติโครงการค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขหมู่บ้าน (อสม.) ในการเฝ้าระวัง ป้องกัน และควบคุมโรคติดต่อเชื้อไวรัสโคโรน่า 2019 ในชุมชน ของกรมสนับสนุนบริการสุขภาพ กระทรวงสาธารณสุข เพื่อเป็นการจ่ายค่าทดแทนเสี่ยงภัย ให้กับ อสม. ระยะเวลาการจ่าย 3 เดือน ตั้งแต่ เดือน เมษายน 2564 – มิถุนายน 2564 ในกรอบวงเงิน ไม่เกิน 1575.4590 ล้านบาท พร้อมทั้งเห็นควรให้กระทรวงสาธารณสุขเร่งพิจารณาฉีดวัคซีนโควิด-19 ให้ครอบคลุม อสม. และ อสส. ทุกราย เพื่อลดความเสี่ยงในการปฏิบัติหน้าที่ของเจ้าหน้าที่ด้วย
ที่มา : facebook ศูนย์ข้อมูล Covid-19 เมื่อวันที่ 30 มีนาคม 2564
https://web.facebook.com/informationcovid19/photos/a.106455480972785/296466021971729/
วันอังคารที่ 27 เมษายน 2564
สธ. ใช้รพ.สมุทรปราการ ขยายเตียงรักษาผู้ติดเชื้อโควิด 19  ส่งต่อจากกทม.-ปริมณฑล
กระทรวงสาธารณสุขร่วมกับกระทรวงการอุดมศึกษา วิทยาศาสตร์ วิจัยและนวัตกรรม ปรับหอพักนักศึกษามหาวิทยาลัยราชภัฏธนบุรีสมุทรปราการ เป็นหอผู้ป่วยเฉพาะกิจโควิด 19 ขนาด 800 เตียงรองรับผู้ป่วยในจังหวัด และรับส่งต่อจากกทม.-ปริมณฑล
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เร่งบริหารจัดการเตียงรองรับผู้ติดเชื้อโควิด 19 ในกทม. และปริมณฑล จากการตรวจเยี่ยมจังหวัดสมุทรปราการ พบว่า โรงพยาบาลสมุทรปราการและโรงพยาบาลบางพลี ได้ดัดแปลงหอพักนักศึกษาของมหาวิทยาลัยราชภัฏธนบุรีสมุทรปราการ จำนวน 2 อาคาร เป็นหอผู้ป่วยเฉพาะกิจโควิด 19 สามารถขยายได้ถึง 800 เตียง และเตรียมหอประชุมเป็นโรงพยาบาลสนาม ขนาด 120 เตียง ขณะนี้มีผู้ติดเชื้อโควิด 19 รักษาอยู่ประมาณ 400 คน เป็นกลุ่มผู้ป่วยที่ไม่มีอาการ อาการน้อย ไม่มีโรคแทรกซ้อน และผู้ป่วยจากโรงพยาบาลสมุทรปราการที่มีอาการคงที่ผลการตรวจเชื้อเป็นลบ รวมทั้งผู้ป่วยที่ส่งต่อจากกรุงเทพมหานครและปริมณฑล ช่วยให้ผู้ติดเชื้อได้รับการดูแลรักษาอย่างรวดเร็วด้วย
“ขอให้เร่งค้นหาเชิงรุกในสถานที่เสี่ยงเกิดการแพร่กระจายเชื้อได้ง่าย เช่น ตลาดสด โรงงาน โรงเรียน และพื้นที่เสี่ยง เพื่อตรวจหาเชื้อรู้ผลให้เร็วขึ้น นำเข้าสู่ระบบการรักษา ซึ่งจะช่วยควบคุมโรคได้โดยเร็ว” นายแพทย์เกียรติภูมิกล่าว
ด้านนายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 กล่าวว่า จังหวัดสมุทรปราการ ได้มีการค้นหาเชิงรุกในกลุ่มเสี่ยงต่าง ๆ อาทิ ตลาดสด โรงงาน โรงเรียนแล้ว 47,059 ราย พบผู้ติดเชื้อ 118 ราย และเฝ้าระวังในคลินิกโรคทางเดินหายใจ 31,621 ราย พบผู้ติดเชื้อ 544 ราย จากสถานที่กักกัน 85 ราย และสนามบิน 95 ราย รวมทั้งมีการบริหารจัดการเตียงร่วมกันทั้งโรงพยาบาลของภาครัฐและเอกชน ทำให้มีเตียงเพียงพอดูแลผู้ป่วยสีแดงและสีเหลือง สามารถช่วยดูแลผู้ติดเชื้อในจังหวัดและรองรับผู้ติดเชื้อบางส่วนจากกทม.และปริมณฑลได้ วันนี้มีรายงานผู้ติดเชื้อรายใหม่ 110 ราย ทำให้มีจำนวนผู้ติดเชื้อระลอกเมษายนสะสม 1,176 ราย รักษาในโรงพยาบาล 744 ราย ในจำนวนนี้ มีอาการปอดอักเสบ 67 ราย โดยต้องใช้เครื่องช่วยหายใจ 7 ราย
************************ 27 เมษายน 2564
วันอังคารที่ 27 เมษายน 2564
"อนุชา"  เคาะรายการ “NBT รวมใจ สู้ภัยโควิด-19” เพิ่มช่องทางประสานช่วยเหลือประชาชน คลายทุกข์ยุคโควิด-19
"อนุชา"  เคาะรายการ “NBT รวมใจ สู้ภัยโควิด-19” เพิ่มช่องทางประสานช่วยเหลือประชาชน คลายทุกข์ยุคโควิด-19
จากกรณีสถานการณ์แพร่ระบาดโควิด-19 ระลอกใหม่ ปัจจุบันพบตัวเลขผู้ติดเชื้อเป็นจำนวนมาก และพบว่าผู้ป่วยหลายรายไม่สามารถเข้ารับการรักษาได้ อีกทั้งประสบปัญหาการประสานงานเพื่อขอรับการรักษาพยาบาล เนื่องจากสายด่วนหลัก เช่น 1668 1669 1330 มีผู้ติดต่อเป็นจำนวนมาก นายอนุชา นาคาศัย รัฐมนตรีประจำสำนักนายกรัฐมนตรี มีความเป็นห่วงต่อสถานการณ์ดังกล่าว ได้สั่งการให้กรมประชาสัมพันธ์สร้างช่องทางการประสานงาน ส่งต่อ และติดตามการให้ความช่วยเหลือระหว่างประชาชนกับสถานพยาบาลในช่วงสถานการณ์โควิด-19 โดยเปิดช่องทางให้ประชาชนสามารถติดต่อขอความช่วยเหลือและประสานงาน ผ่านรายการ NBT รวมใจคนไทยไม่ทิ้งกัน ในช่วง “NBT รวมใจ สู้ภัย COVID-19” ตั้งแต่เมื่อวันศุกร์ที่ 23 เมษายน 2564
รัฐมนตรีประจำสำนักนายกรัฐมนตรี เปิดเผยว่า หลังจากที่มีการประชาสัมพันธ์เพื่อประสานให้ความช่วยเหลือประชาชนผ่านทาง “NBT รวมใจ สู้ภัย COVID-19” พบว่ามีประชาชนโทรเข้ามาเพื่อสอบถามเพื่อขอความช่วยเหลือ และขอคำแนะนำต่างๆ เป็นจำนวนมาก โดยที่ผ่านมาทางสถานีได้ดำเนินการประสานผู้ที่เกี่ยวข้องเพื่อส่งตัวผู้ป่วยเข้ารับการรักษา รวมถึงประสานเตียงและรถพยาบาล เป็นผลสำเร็จแล้ว จำนวน 23 ราย ทั้งนี้ ประชาชนสามารถติดตามชมรายการสด “NBT รวมใจ สู้ภัย COVID-19” ทุกวันจันทร์-อาทิตย์ เวลา 10.00-11-30 น. ทางช่อง NBT2HD ประชาชนสามารถสอบถามข้อมูลและประสานขอความช่วยเหลือผ่านทาง โทร. 02-275-4225 (10 คู่สาย) ตั้งแต่เวลา 10.00-16.30 น. ทุกวัน ไม่เว้นวันหยุดราชการ
รัฐมนตรีประจำสำนักนายกรัฐมนตรี กล่าวเพิ่มเติมว่า รัฐบาลพยายามทำงานอย่างเต็มที่ เพื่อลดการสูญเสียและช่วยเหลือประชาชนให้ทั่วถึงในช่วงสถานการณ์โควิด-19 การรับเรื่องร้องทุกข์ผ่านทาง NBT เป็นอีกหนึ่งช่องทางในการบรรเทาความเดือดร้อนให้ประชาชน ทั้งนี้ ขอให้ทุกฝ่ายประสานความร่วมมือกัน เพื่อให้ประเทศก้าวผ่านวิกฤติโควิด-19 ได้อีกครั้ง และขอให้ประชาชนร่วมเป็นกำลังใจให้บุคลากรทางการแพทย์ ที่ทุ่มเท เสียสละ ทำหน้าที่ช่วยเหลือประชาชนอย่างไม่ย่อท้อ ขณะเดียวกันขอความร่วมมือประชาชนปฏิบัติตามมาตรการป้องกันการแพร่ระบาดโควิด-19 อย่างเคร่งครัด
-----------------------
วันอังคารที่ 27 เมษายน 2564
นวัตกรรม Innovation Thailand
2 มีนาคม 2564
แสดงผลงานจากนักศึกษา สตาร์ทอัพ และผู้ประกอบการ เป็นนวัตกรรมโดยคนรุ่นใหม่ที่ผ่านการคัดเลือกโครงการภายใต้ผลงานนวัตกรรม (Innovation Thailand) ได้แก่ โครงการ Startup Thailand League ผลงานร้านขายของชำออนไลน์ Happy Grocers โครงการ Founder Apprentice ผลงานแอปพลิเคชัน Health tech startup ชื่อ Agnos โครงการ Deep South Startup ผลงาน เครื่องล้างปลาระบบกึ่งอัตโนมัติสำหรับผลิตปลาส้มฮาลาล และโครงการ ม้านิลมังกร จำนวน 2 ผลงาน ได้แก่ ผลิตภัณฑ์น้ำพริกต่างๆ By Chef May และนวัตกรรมสเปรย์ดับเพลิง แบรนด์ FLAMEX
วันอังคารที่ 27 เมษายน 2564
บริษัท ขนส่ง จำกัด เคลียร์ประกันภัยจ่ายค่าสินไหมให้ญาติผู้เสียชีวิตจากอุบัติเหตุรถทัวร์ไฟไหม้
รายละ 1.1 ล้านบาท
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า วันนี้ (26 เมษายน 2564) บขส. ได้ส่งฝ่ายกฎหมาย ร่วมเจรจาการจ่ายสินไหมทดแทน ระหว่างตัวแทนบริษัท วิริยะประกันภัย จำกัด (มหาชน) และ บริษัท 407 พัฒนา จำกัด กับญาติของผู้เสียชีวิตจากเหตุการณ์ไฟไหม้รถทัวร์โดยสาร 2 ชั้น ของบริษัท 407 พัฒนา จำกัด บริเวณถนนมิตรภาพ (ขาเข้า) กิโลเมตรที่ 13-14 อำเภอบ้านแฮด จ.ขอนแก่น เมื่อวันที่ 12 เมษายนที่ผ่านมา ซึ่งการเจรจาเป็นไปด้วยความเรียบร้อย
ทั้งนี้ วิริยะประกันภัย ได้จ่ายสินไหมทดแทน ให้ญาติผู้เสียชีวิต รายละ 1,100,000 บาท รวมเป็นเงิน 4,400,000 บาท ส่วนผู้เสียชีวิตอีก 1 ราย วิริยะประกันภัย ได้จ่ายสินไหมทดแทน จำนวน 600,000 บาท และญาติได้เรียกร้องสินไหมเพิ่มเติมจากผู้ประกอบการรถร่วมฯ จึงมีการนัดจ่ายอีก จำนวน 1,050,000 บาท ในวันที่ 30 เมษายน 2564
วันอังคารที่ 27 เมษายน 2564
เลขา รมว.ยุติธรรม แจงข่าว "โตโต้" ป่วยไม่จริง เผยได้รับรายงานจากเรือนจำจังหวัดกาฬสินธุ์ วัดอุณภูมิทุกเช้า ล่าสุด 26 เม.ย.วัดได้ 36.6 องศา-ผลตรวจไม่ติดโควิด ยันทุกแห่งมีการช่วยเหลือ
เลขา รมว.ยุติธรรม แจงข่าว "โตโต้" ป่วยไม่จริง เผยได้รับรายงานจากเรือนจำจังหวัดกาฬสินธุ์ วัดอุณภูมิทุกเช้า ล่าสุด 26 เม.ย.วัดได้ 36.6 องศา-ผลตรวจไม่ติดโควิด ยันทุกแห่งมีการช่วยเหลือตามหลักสากล วอนหยุดปล่อยข่าวลือสร้างความวุ่นวาย เตรียมให้ฝ่าย กม.ฟ้องเ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวถึงกรณี มีเฟซบุ๊กของกลุ่ม Wevo โพสข้อความระบุว่า นายปิยรัฐ จงเทพ หรือโตโต้ แกนนำกลุ่ม Wevo เกิดอาการปวดหัว มีไข้สูงถึง 38 องศาเชลเชียส และตั้งแต่มีอาการยังไม่ได้รับยาหรือการรักษาจากทางเรือนจำจังหวัดกาฬสินธุ์ ว่า การโพสข้อความดังกล่าวนั้น ไม่มีข้อมูลความเป็นจริงเลย จากการตรวจสอบล่าสุดกับทางเรือนจำจังหวัดกาฬสินธุ์ ได้รับรายงานว่า ปัจจุบันนายปิยรัฐได้ช่วยงานอยู่ที่แดนพยาบาลของเรือนจำ และได้รับรายงานจากพยาบาลที่ดูแลนายปิยรัฐว่าไม่มีอาการไข้หรือการป่วยแต่อย่างใด ในทุกเช้าจะมีการวัดไข้ตลอด ล่าสุดวันที่ 26 เมษายน 2564 วัดอุณภูมินายปิยรัฐได้ 36.6 องศาฯ และมีการตรวจหาเชื้อโควิดไป เมื่อวันที่ 23 เมษายน 2564 ซึ่งผลออกมาเป็นลบ ทั้งนี้มาตรการในเรือนจำทั่วประเทศมีการป้องกันโควิดอย่างเข้มงวดเหมือนกันทุกแห่ง และการให้ความช่วยเหลือผู้ต้องขังเรามีมาตรฐานเดียวกับสากล หากมีใครเจ็บป่วยทางเรือนจำพร้อมให้การช่วยเหลือทุกคนไม่มีการแบ่งฝักแบ่งฝ่ายแต่อย่างใด
"ผมขอร้องในช่วงนี้ที่ประเทศกำลังประสบกับวิกฤตอย่างหนัก อย่าเสนออะไรที่ไม่เป็นความจริงและเป็นการสร้างความตื่นตระหนกหรือความวุ่นวายอีกเลย วันนี้บ้านเมืองก็วุ่นวายมากพออยู่แล้ว ซึ่งกับเพจที่นำเสนอเรื่องนี้ ผมจะให้ฝ่ายกฎหมายของกรมราชทัณฑ์ดำเนินการตามกระบวนการกฎหมายเพื่อเป็นเยี่ยงอย่าง ไม่ให้มีคนอื่นพยายามสร้างกระแสความวุ่นวายอีก ซึ่งการทำแบบนี้นอกจากเจ้าหน้าที่ที่เกี่ยวข้องจะวุ่นวายแล้ว ครอบครัวของนายปิยรัฐ ก็จะเกิดความกังวลใจ ไม่สบายใจและเป็นกังวลอีกด้วย ขอให้หยุดปล่อยข่าวลือที่ไม่เป็นจริงเสียเถอะ" ว่าที่ร้อยตรีธนกฤต กล่าว
วันอังคารที่ 27 เมษายน 2564
การพัฒนากำลังคนดิจิทัล ในหัวข้อ Edtech for all Gens จัดโดยกระทรวงดิจิทัลเพื่อเศรษฐกิจและสังคม
8 ธันวาคม 2563
​การพัฒนาทักษะดิจิทัลสตาร์ทอัพด้านเทคโนโลยีการศึกษา (Edtech) เพื่อเสริมสร้างทักษะดิจิทัลด้วยการ Reskill, Upskill และ New Skill ได้แก่ เครื่องมือช่วยประเมินผลการเรียนรู้ของนักเรียนแก่คุณครูในห้องเรียนผ่านเกมตอบคําถาม การแสดง Virtual Reality (VR) ช่วยพนักงานฝึกปฏิบัติผ่านโลกเสมือนจริงในสถานการณ์จําลอง และการแข่งขันหุ่นยนต์ซูโม่ด้วยการเขียนโปรแกรมควบคุมหุ่นยนต์ ซึ่งได้รับรางวัลรองชนะเลิศอันดับสองในการแข่งขัน หุ่นยนต์ยุวชนชิงชนะเลิศประเทศไทย ประจําปี 2562
นายกรัฐมนตรีชื่นชมดิจิทัลสตาร์ทอัพไทย พร้อมสนับสนุนคนรุ่นใหม่ เปิดพื้นที่ให้มีการพัฒนาอย่างต่อเนื่อง ในระดับมาตรฐานที่สามารถแข่งขันกับสตาร์ทอัพจากต่างประเทศได้ ทั้งสนใจการใช้เทคโนโลยีโลกเสมือนจริง หรือ VR โดยเห็นว่า อาจนำมาใช้ประโยชน์สำหรับการฝึกอบรมแรงงานหรือบุคคลจำนวนมาก ในลักษณะเป็น e-training ได้เช่นกัน โอกาสเดียวกันนี้ นายกรัฐมนตรียังชมการสาธิตแข่งขันหุ่นยนต์ซูโม่ โดยนักเรียนจากโรงเรียนชลประทานวิทยา พร้อมสนใจสอบถามถึงแนวทางการออกแบบโปรแกรมและกติกาในการเล่น โดยย้ำให้นักเรียนเยาวชนทำกิจกรรมควบคู่ไปกับการเรียนด้วย
วันอังคารที่ 27 เมษายน 2564
เลขา รมว.ยุติธรรม แจง"อานนท์"ไม่ได้ติดโควิด ยันไม่ได้อยู่ในกลุ่มเสี่ยงแดนกักโรค พร้อมชี้ 3 แกนนำผลเป็นลบอยู่ระหว่างกักตัว วอนอย่าสร้างข่าวปั่นป่วนขอให้เสนอความจริง บ้านเมืองวุ่นวาย
เลขา รมว.ยุติธรรม แจง"อานนท์"ไม่ได้ติดโควิด ยันไม่ได้อยู่ในกลุ่มเสี่ยงแดนกักโรค พร้อมชี้ 3 แกนนำผลเป็นลบอยู่ระหว่างกักตัว วอนอย่าสร้างข่าวปั่นป่วนขอให้เสนอความจริง บ้านเมืองวุ่นวายมากพอแล้ว ขู่ให้ฝ่ายกฎหมายดำเนินการตรวจสอบ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม กล่าวถึงกรณี มีการโพสเฟซบุ๊กระบุว่า นายอานนท์ นำภา แกนนำกลุ่มราษฎร ติดเชื้อโควิด-19 จากภายในเรือนจำว่า นายอานนท์ไม่ได้อยู่ร่วมกับพวกกักโรคหรือติดโควิดอยู่ในแดนอื่น และล่าสุดได้มีการตรวจโควิดแล้วก็ไม่พบว่าติดเชื้อ ดังนั้นเพจทนายอานนท์ที่มีแอดมินดูแลอยู่ควรระมัดระวังในการเสนอเรื่องราวภายในเรือนจำมิฉะนั้นจะให้ฝ่ายกฎหมายของกรมราชทัณฑ์ดำเนินคดี เพราะทำให้เกิดความเสียหายและเกิดความวุ่นวาย ตนอยากฝากบอกว่าควรมีจิตสำนึก เนื่องจากสถานการณ์ปัจจุบันที่มีโรคระบาดโควิดประชาชนก็เดือดร้อนอยู่แล้วอย่าสร้างความวุ่นวาย ควรให้ข้อมูลที่ถูกต้องจะเหมาะสมกว่า นอกจากนี้ในส่วนของผู้ที่อยู่ในกลุ่มเสี่ยง เช่น นายพริษฐ์ ชิวารักษ์ หรือเพนกวิน นายไชยอมร แก้ววิบูลย์พันธ์ หรือเอมมี่ และนายเฉลิมพงษ์ คำวงศ์ แกนนำม็อบ ทั้ง 3 คน ผลตรวจไม่พบเชื้อ ตอนนี้อยู่ระหว่างกักตัว และรอตรวจซ้ำสัปดาห์หน้า อีกครั้ง
"ช่วงที่สถานการณ์ของประเทศกำลังวิกฤติ ผมขอร้องอย่าสร้างความวุ่นวายในช่วงนี้เลย การจะเผยแพร่ข้อมูลใดๆ ควรอยู่บนพื้นฐานความเป็นจริง ไม่ใช่ทำเพื่อสร้างสถานการณ์ปั่นป่วนแบบนี้ และการที่ทนายเข้าไปเยี่ยมและนำข้อมูลที่ไม่จริงออกมาเผยแพร่ ตรงนี้อาจจะต้องให้สภาทนายความดำเนินการด้วย" ว่าที่ร้อยตรี ธนกฤต กล่าว
วันอังคารที่ 27 เมษายน 2564
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจำวัน  มอบสวจ.ทุกแห่งจัดทำสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจำวัน  มอบสวจ.ทุกแห่งจัดทำสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
วธ.เดินหน้ารณรงค์ทุกจังหวัดใช้และสวมใส่ผ้าไทยในชีวิตประจำวัน มอบสวจ.ทุกแห่งจัดทำสื่อประชาสัมพันธ์ Infographic ขอความร่วมมือผู้ว่าฯเป็นแบบอย่าง พร้อมเชิญชวนคนไทยแต่งผ้าไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า กระทรวงวัฒนธรรม(วธ.) ได้ดำเนินการตามนโยบายรัฐบาลร่วมกับกระทรวงและหน่วยงานต่างๆ ส่งเสริมการใช้และสวมใส่ผ้าไทยตามมติคณะรัฐมนตรีเมื่อวันที่ 9 มิ.ย.2563 และขับเคลื่อนนโยบายวธ. ในการส่งเสริมการต่อยอดทุนวัฒนธรรมด้วยคุณค่า เพิ่มมูลค่าทางเศรษฐกิจ สร้างรายได้ให้ประชาชน ชุมชนและประเทศ รวมทั้งส่งเสริมอัตลักษณ์ความเป็นไทยผ่านวัฒนธรรมการแต่งกายผ้าไทยและผ้าในท้องถิ่น เพื่อสร้างการรับรู้และปลูกฝังความภาคภูมิใจในความเป็นไทย โดยเชิญชวนให้หน่วยงานทุกภาคส่วนและประชาชนใช้และสวมใส่ผ้าไทย ในชีวิตประจำวันอย่างแพร่หลาย เพื่อให้เกิดการอนุรักษ์และสืบสานผ้าไทยอย่างเป็นรูปธรรมและยั่งยืน โดยนำเสนอผ้าไทยจากท้องถิ่น ผู้ประกอบการและชุมชนคุณธรรมฯ ทั่วทุกภูมิภาคผ่านช่องทางการสื่อสาร ที่ประชาชนเข้าถึงได้ง่าย เช่น สื่อโทรทัศน์ วิทยุ สิงพิมพ์ และสื่อออนไลน์
รัฐมนตรีว่าการกระทรวงวัฒนธรรม กล่าวอีกว่า วธ.จึงได้แจ้งไปยังสำนักงานวัฒนธรรมจังหวัด(สวจ.)ทุกแห่ง เพื่อให้จัดทำสื่อประชาสัมพันธ์ Infographic รณรงค์การแต่งกายผ้าไทยของจังหวัดโดยขอความร่วมมือผู้ว่าราชการจังหวัดพร้อมกับมอบหมายวัฒนธรรมจังหวัดเป็นแบบอย่างในการแต่งกายผ้าไทยโดยมีข้อความ“รักษ์ผ้าไทย รักษ์ความเป็นไทย” และคำเชิญชวนประกอบ Infographic เพื่อเป็นสื่อเผยแพร่ประชาสัมพันธ์ทั้งในระดับจังหวัด อำเภอ และชุมชนผ่านสื่อช่องทางต่างๆ นอกจากนี้ วธ.ร่วมกับบริษัท อสมท จำกัด (มหาชน) จัดโครงการ“พลิ้ว”เพื่อให้องค์ความรู้เกี่ยวกับผ้าไทย เช่น ความเป็นมา คุณสมบัติ แหล่งผลิตผ้าไทยผ่านสื่อโทรทัศน์ สื่อวิทยุ สื่อออนไลน์ของสถานีโทรทัศน์ช่อง 9 MCOT HD ระหว่างเดือนมีนาคมถึงกันยายน 2564 ก่อให้เกิดการรับรู้ในวงกว้างและประชาชนได้เห็นตัวอย่างในการประยุกต์ใช้ผ้าไทยสวมใส่ในชีวิตประจำวันได้จริง และสร้างรายได้สู่ชุมชน
วันอังคารที่ 27 เมษายน 2564
“จุรินทร์” แจงมาตรการรับมือโควิดพาณิชย์ สั่งคุมเข้มค่าบริการดีลิเวอรี่กันเอาเปรียบผู้บริโภค พร้อมเปิดบริการ วัน สต๊อป เซอร์วิส 85 กิจกรรมผ่านระบบออนไลน์
วันที่ 27 เมษายน 2564 เวลา 10.45 น. ที่กระทรวงพาณิชย์  นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ถึงมาตรการของกระทรวงพาณิชย์ในการรับมือโควิดรอบ 3 ว่า
ได้มีการดำเนินการทำงานร่วมกันอย่างใกล้ชิด ในส่วนของกระทรวงพาณิชย์กับภาคเอกชนทุกระดับ ทั้ง กรอ.พาณิชย์ ซึ่งเป็นเวทีสำคัญในการที่กระทรวงพาณิชย์ทุกหน่วยงานกับภาคเอกชน ทั้งสภาอุตสาหกรรม สภาหอการค้าแห่งประเทศไทย สมาคมธนาคารไทย สมาคมผู้ส่งสินค้าทางเรือ และภาคส่วนอื่นๆ ในส่วนของภาคเอกชนเรามีการประชุมหารือร่วมกัน
ในช่วงสถานการณ์โควิดได้มีการดำเนินการ เช่น เร่งรัดการส่งออกปรับเปลี่ยนรูปแบบจากระบบออฟไลน์เป็นระบบออนไลน์ เรื่องการเข้าไปกำกับดูแลควบคุมราคาสินค้าบริการ นอกจากการตรวจตราตามวิธีปกติ โดยพาณิชย์แต่ละจังหวัดเข้าไปดำเนินการแล้ว ก็จะมุ่งเข้าไปตรวจสอบอัตราค่าบริการในส่วนของธุรกิจเดลิเวอรี่มากขึ้น เพราะในช่วงโควิดประชาชนมาใช้การส่งเดลิเวอรี่มากขึ้น เพื่อไม่ให้มีการเอาเปรียบเรื่องของราคาค่าบริการกับภาคประชาชน
นอกจากนั้นการให้บริการของกระทรวงพาณิชย์ที่มีต่อผู้ประกอบการทุกระดับ ทั้งการจดทะเบียนนิติบุคคล การยกเลิกการแจ้งงบดุล การใช้บริการจดทะเบียนทรัพย์สินทางปัญญา และอื่นๆ ที่เกี่ยวข้องกับกระทรวงพาณิชย์ ขณะนี้เป็นการได้มีการปรับรูปแบบมาเป็นการให้บริการออนไลน์ แบบ One Stop Service ให้ได้รับบริการเบ็ดเสร็จ ณ จุดเดียว ในเวลารวดเร็วโดยไม่ต้องเดินทางไปที่กระทรวงพาณิชย์ หรือสำนักงานพาณิชย์จังหวัดอีกต่อไป ได้เปิดให้บริการไปแล้ว 85 บริการ และจะมีการเพิ่มการให้บริการมากขึ้นไป ภายใน 1-2 เดือนนี้ เพื่อให้ผู้รับบริการได้รับความสะดวก
และในส่วนของสำนักงานกระทรวงพาณิชย์ ทั้งสำนักรัฐมนตรี สำนักปลัด กรมต่างๆมีการฉีดพ่นฆ่าเชื้อโควิด และกำชับเจ้าหน้าที่ให้ระมัดระวัง จัดระบบให้เจ้าหน้าที่ Work from Home แบ่งกะกัน โดยปลัดกระทรวงประชุมกับอธิบดีและมอบหมายให้ดำเนินการตามนโยบายของรัฐบาลไปก่อนหน้านี้หลายสัปดาห์แล้ว
“ได้สั่งการให้พาณิชย์จังหวัดตรวจตราเรื่องราคาสินค้าต่างๆที่จำหน่ายในภูมิภาค และในกรุงเทพมหานคร ไม่ให้ฉวยโอกาสขึ้นราคาสินค้าเอาเปรียบผู้บริโภค สินค้าบางอย่างต้องติดป้ายแสดงราคา บางอย่างถ้าจะมีการขึ้นราคาบต้องขออนุญาต แต่กระทรวงก็ยังไม่อนุญาตในการที่จะไปปรับราคาขึ้นใดๆทั้งสิ้น แต่ที่เน้นเป็นพิเศษ คือ อัตราค่าบริการในช่วงสถานการณ์โควิด ทำให้พี่น้องประชาชนทั่วทั้งประเทศ หันมาใช้บริการสั่งสินค้า สั่งอาหารทางเดลิเวอรี่มากขึ้น อันนี้ต้องเข้าไปกำกับดูแลไม่ให้เป็นภาระกับพี่น้องกับประชาชน เพราะเราต้องการสนับสนุนให้พี่น้องประชาชนทำงานที่บ้านและอยู่กับบ้านเป็นด้านหลัก” รัฐมนตรีว่าการกระทรวงพาณิชย์กล่าว
************